C 276/8

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 276/04)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Kärnten“

Referenčné číslo: PDO-AT-A0218-AM01

Dátum oznámenia: 21. 2. 2020

OPIS A DÔVODY SCHVÁLENEJ ZMENY

Opis a dôvody

Z dôvodu prechodu registra vinohradníckych plôch na integrovaný systém správy a kontroly je potrebné prispôsobiť maximálne hektárové výnosy.

JEDNOTNÝ DOKUMENT

1. Názov výrobku

Kärnten

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

Označenie pôvodu „Kärnten“ sa môže používať pri vínach a akostných šumivých vínach, hoci v prípade akostných šumivých vín sa toto označenie v praxi nepoužíva. „Kärnten“ sa vyrába hlavne ako „akostné víno“; analytické vlastnosti možno nájsť v špecifikácii výrobku.

„Kärnten“ sa tiež vyrába v iných podobách (napr. ako kabinetné víno, neskorý zber, ľadové víno atď.). Príslušné analytické vlastnosti sú uvedené v špecifikácii výrobku. Dominantné organoleptické vlastnosti možno charakterizovať ako ovocné, suché a aromatické. Ďalšie organoleptické vlastnosti sa uvádzajú v špecifikácii výrobku.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

Relevantné obmedzenia týkajúce sa výroby vín

Pri označení pôvodu „Kärnten“ sú povolené všetky enologické postupy stanovené v nariadeniach (EÚ) 2019/934 a 2019/935 pre vína s chráneným označením pôvodu, s výnimkou ošetrenia sorbanom draselným a dimetyldikarbonátom. Zníženie obsahu kyselín je povolené v zmysle ustanovení v naradeniach (EÚ) 2019/934 a 2019/935. O možnosti zvýšenia obsahu kyselín rozhoduje spolková ministerka pôdohospodárstva, regiónov a cestovného ruchu v závislosti od poveternostných podmienok počas vegetačného obdobia. Podmienky možného zvýšenia obsahu kyselín sa riadia ustanoveniami nariadení (EÚ) 2019/934 a 2019/935.

Osobitné enologické postupy (vrátane obohacovania) vyplývajú z konkrétnej zvolenej výrobnej metódy. Uvádzajú sa v danej špecifikácii výrobku.

b) Maximálne výnosy

10 000 kilogramov hrozna na hektár

6. Vymedzená zemepisná oblasť

Označenie pôvodu „Kärnten“ sa vzťahuje na celé územie rakúskej spolkovej krajiny Korutánsko.

7. Hlavné muštové odrody

Zweigelt – Rotburger

Grüner Veltliner – Weißgipfler

Zweigelt – Blauer Zweigelt

8. Opis súvislostí

Korutánsko hraničí na západe s východným Tirolskom, na severozápade so Salzburskom, na severovýchode a východe so Štajerskom a na juhu so Slovinskom a talianskymi regiónmi Furlansko-Júlske Benátky a Benátsko. Takmer celú hranicu krajiny tvoria horské hrebene: na severe Vysoké Taury a Gurktalské Alpy, na východe oblasť Koralpe, na juhu Karnské Alpy a Karavanky, na západe Lienzské Dolomity a Schobergruppe.

Územie je približne v strede výrazne zúžené (na 44 km2) a vyskytujú sa tu rôzne typy terénu. Preto je rozčlenené na horné Korutánsko, pre ktoré sú typické vysoké pohoria, a dolné Korutánsko, ktorému dominuje Klagenfurtská panva a rozľahlé riečne údolia. Korutánsko leží v stredoeurópskom miernom podnebnom pásme. Vplyv stredomorskej klímy sa obvykle preceňuje. Takisto platí, že hoci hlavný hrebeň Álp predstavuje hranicu medzi rôznymi meteorologickými podmienkami, nejde o klimatický predel. Podnebie je však výrazne ovplyvnené južne orientovanou polohou, reliéfom a inými miestnymi podmienkami. Z tohto dôvodu sa tu vyskytujú rôzne mikroklímy.

Štruktúra produkcie vo vinohradníckej oblasti Kärnten sa preto vyznačuje výhradne rodinnými vinicami, ktoré spracúvajú prevažne hrozno pochádzajúce z vlastnej produkcie a v mnohých prípadoch predávajú víno priamo na mieste. Používa sa výlučne vysoké vedenie viniča na drôtenke.

9. Ďalšie základné podmienky (balenie, označovanie, iné požiadavky)

Právny rámec:

vnútroštátne právne predpisy

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Okrem šumivých vín „Sekt“, „Qualitätsschaumwein“ a „Hauersekt“ sa víno s označením pôvodu „Kärnten“ môže podľa rakúskeho zákona o víne uvádzať na trh iba so štátnym kontrolným číslom.

Odkaz na špecifikáciu výrobku

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) Ú. v. EÚ L 9, 11.1.2019, s. 2.